*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*174. számú előterjesztés*

Bátaszék Város Önkormányzat Képviselő-testületének 2022. szeptember 19-én

16 órakor megtartandó RENDKÍVÜLI ülésére

Javaslat a Bátaszékért Marketing Nonprofit Kft. 2022. évi üzleti tervének módosítására

|  |
| --- |
| **Előterjesztő:** Csötönyi László ügyvezető**Készítette**: Csötönyi László ügyvezető **Törvényességi ellenőrzést végezte:** --------------------- |

**Tisztelt Képviselő- testület!**

Bátaszékért Marketing Nonprofit Kft. (a továbbiakban: Nkft.) 2022. évi üzleti tervét Bátaszék Város Önkormányzatának Képviselő-testülete (a továbbiakban: Képviselő-testület) **69.145.000 Ft bevétel és ugyanennyi kiadás tervezésével elfogadta.**

A VI. Bátaszéki Bornapok program kapcsán a Nkft. 2022. évi üzleti terve több alkalommal is tárgyalásra került a Képviselő-testület ülésein. Az ülések eredményeképpen, összességében az a döntés született, hogy a VI. Bátaszéki bornapok rendezvény nem kerül az idei évben megrendezésre és az ehhez kapcsolódó korábban megkötött vállalkozási szerződés megszüntetésre került (így az üzleti tervnek mind a kiadási, mind a bevételi oldala 13.636.000 Ft + ÁFA értékkel történő csökkentése szükséges).

Ezen döntések üzleti terven történő átvezetése kapcsán realizálódott a 2022. évi üzleti tervet érintő tervezési hiba: VI. Bátaszéki Bornapok rendezvényhez kapcsolódó – a fent említett vállalkozási szerződésen kívüli - bevételre (faházak bérbeadásából és a szponzorációs szerződésekből származó bevételre) a Nkft. működési kiadásai kerültek rátervezésre. Olyan működési kiadások, amelyekről a közművelődési megállapodás keretében kellett volna megegyezni, **összességében 5.680.000 Ft kiadás.**

A tavaszi tervezésnél még nem került figyelembevételre, hogy a Bátaszék belterület 1065/2 hrsz-ú, természetben a 7140 Bátaszék, Kossuth u. 105. szám alatti ingatlan átadása megakadt, így a Nkft. 2022 évben is számolhat a fenti ingatlant érintő bérleti díj bevétellel és számlázhat az E.R.Ö.V. Zrt.-nek. Ennek megfelelően **a 2022. évi üzleti terv II. számú módosításánál ezidáig nem tervezett** **1.200.000 Ft bevételt tervez a társaság.**

A Képviselő-testület az önkormányzat 2022. évi költségvetésében a jubileumi testvértelepülési kapcsolatok ünneplésére 1.000.000 Ft összeget biztosított, ennek átvezetése is szükséges mind az üzleti terven, mind a közművelődési megállapodáson.

A Bátaszékért Marketing Nkft. két megoldási javaslatot dolgozott ki a jelenlegi helyzet megoldására ezt az 1. és 2. számú javaslatok alatt ismerheti meg a T. Képviselő-testület.

1. **számú javaslat:**

Az 1. számú javaslat szerint - amely számszerűsíthetően a mellékelt excel táblázat „1. sz. javaslat” oszlopában látható – három nagyobb rendezvény: a Karácsonyváró, az Adventi forgatag és az Idősek napja rendezvény elmaradna. Emellett vannak olyan rendezvények, amelyek már a lehető legtakarékosabb módon megrendezésre kerültek, ennek következtében nem került felhasználásra minden esetben a tervezett összeg. Összességében 2.480.000 Ft összeget sikerülne így felszabadítani, így **a különbözet** – a korábbi 4.480.000 Ft helyett - **2.000.000 Ft.**

Előzetes kalkulációk szerint az **energiaár emelkedés** következtében a Tájház és a Művelődési Ház gáz- és villamosenergia költségei megközelítőleg **2.169.000 Ft összeggel növelik majd a társaság kiadását**.

**A fentiek fedezésére, Nkft. betervezett közművelődési feladatainak ellátásához együttesen 4.169.000 Ft szükséges (amely magában foglalja a megemelkedett energiaárakat is).**

A következő táblázatban 2022. január 1. napjától 2022. december 31. napja közötti időszakra vonatkozóan megjelölésre kerültek az egyes közfeladatokhoz szükséges kompenzáció mértéke: Áthúzva a Képviselő-testület által korábban elfogadásra került kompenzáció éves mértéke, mellette pedig az összeg, amelyre ténylegesen szükség van, hogy a közművelődési feladatok ellátásával kapcsolatosan felmerülő kiadások az 1. számú javaslat szerint fedezésre kerüljenek (átcsoportosításra is sor kerülne, továbbá az 1.000.000 Ft testvértelepülési programok megszervezésére nyújtott kompenzáció is átvezetésre kerülne)

|  |  |  |  |  |
| --- | --- | --- | --- | --- |
|   | Közfeladat megnevezése | A közfeladathoz kapcsolódó kompenzáció mértéke | A közfeladathoz kapcsolódó egyéb kiadások kompenzálása | **Kompenzáció összesen:** |
| 1. | Közművelődés- hagyományos közösségi kulturális értékek gondozása- feladatok ellátása | ~~25 613 000 Ft~~ 31 038 000 Ft | ~~7 319 000 Ft~~6 322 000 Ft | ~~32 932 000 Ft~~37 360 000 Ft |
| 2. | Múzeumi, kiállítási feladatok | ~~570 000 Ft~~1 311 000 Ft | 0 | ~~570 000 Ft~~1 311 000 Ft |
| 3. | Egyéb kiadói tevékenység | 3 711 000 Ft | 0 | 3 711 000 Ft |
|  | **Mindösszesen:** | **~~29 894 000 Ft~~****36 060 000 Ft** | **~~7 319 000 Ft~~****6 322 000 Ft** | **~~37 213 000 Ft~~****42 382 000 Ft** |

Megjegyzést érdemel, hogy a tervezett és év közben megvalósuló kisebb-nagyobb programok megvalósításán túl szinte **mindennap** (minden hétköznap, és alkalmanként hétvégén is) **foglalt délutántól estig a Petőfi Sándor Művelődési Ház összes használható terme.** **Kijelenthető, hogy a rezsi költségek csökkentése céljából a Művelődési Ház használatának korlátozása esetén** az Európa-bajnok **Best Street Team** is elveszítené a próbái helyszínét, de a **szeniortáncosok**, **Bencs Eszter tornászai** és a **Nóri Fitt Aerobic csapata** is terem nélkül maradna/maradnának. A **Napsugár Nyugdíjas Egyesület** tagjai évtizedek óta a művelődési házban tartják az összejöveteleiket minden héten. A **Bátaszéki Felvidék Néptánc Egyesület tipegői**, az **utánpótlás csoport** és a felnőtt csapat is a házban próbál hetente több alkalommal, és van, amikor hétvégén is. A **Heimat Német Nemzetiségi Táncsoport tagjai a német házban és a művelődési házban is próbálnak**, illetve készülnek a fellépéseikre. A Petőfi Sándor Művelődési Ház az egyetlen olyan közművelődési intézmény, ahol komolyabb kiállításokat és előadásokat lehet tartani. Hiába kapott házat a magyarországi német, a bukovinai székely és a felvidéki közösség, a nagyobb rendezvényeiket (bálok, ünnepi műsorok) csak a művelődési házban tudják megtartani. Már januárban elindulnak azok a programok, amelyekre nemcsak a város lakosságát várják, hanem a bátaszéki intézmények **diákjai** is magukba szívhatják a közművelődés, a kultúra alapjait. Kézműves foglalkozásokat tartunk **óvodásoknak** és **általános iskolásoknak**, az iskolai hangversenyek és színházi előadások állandó helyszíne a ház. Báloknak csak szinte a Művelődési Ház ad otthont. Már év elején elkezdik a próbáikat a II. Géza Gimnázium tanulói a gálára, illetve a királyi hódolatra, ősszel pedig heteken keresztül nálunk próbálnak a szalagtűzőjükre. Az általános iskolások a Dorottya-napra készülnek heteken át a művelődési házban, és ha szükséges, az egész rendezvényt itt tartják. A korlátozások miatt a gimnázium nálunk tartotta a szülői értekezleteit, a tanulmányi tájékoztatóit, a Pécsi Tudományegyetem és a Szegedi Egyetem oktatói is a művelődési házban tudták a gimnazistákat tájékoztatni a továbbtanulási lehetőségekről, de a Géza-napi versmondó verseny helyszíne is a Petőfi Sándor Művelődési ház volt.

Mindezek biztosításához szükség van az Önkormányzat segítségére.

Kérjük a T. Képviselő-testületet, hogy – a fentiek figyelembevételével - a társaság 2022. évi közművelődési feladatainak ellátásához **további 4.169.000 Ft összegű kompenzációt biztosítson** az A/1. határozati javaslat elfogadásával:

**A/1. H a t á r o z a t i j a v a s l a t :**

**a Bátaszékért Marketing Nkft.-vel kötött közművelődési megállapodás X. számú módosításának jóváhagyására**

Bátaszék Város Önkormányzata Képviselő-testülete

1. a Bátaszékért Marketing Nonprofit Kft. 2022 évi közművelődési feladatinak ellátására további 4.169.000,- Ft kompenzációt biztosít az önkormányzat 2022. évi költségvetésében a VP. piac beruházás céltartalékban lévő kerete terhére;
2. az önkormányzat 2022. évi költségvetésének általános tartalék kerete terhére;
3. korábban, a jubileumi testvértelepülési kapcsolatok ünneplésére - az önkormányzat 2022. évi költségvetés dologi kiadásainak terhére - biztosított 1.000.000 Ft összeget jelen közművelődési megállapodás módosításával adja át;
4. felhatalmazza a város polgármesterét a fenti kompenzációk összegével megemelt Közművelődéi megállapodás módosításának aláírására.

*Határidő:* 2022. szeptember 23.

*Felelős:* Dr. Bozsolik Róbert polgármester

(a módosítás aláírásáért)

 *Határozatról értesül:* Bátaszékért Marketing Nkft.

 Bátaszéki KÖH Pénzügyi Iroda

 irattár

Második alkalommal módosításra kerülő üzleti terv jelen előterjesztés mellékletét képezi. A módosítás tartalmazza: a Bornapok elmaradásával kapcsolatos bevételi és kiadási oldal csökkentéseket, a közművelődési megállapodás módosítása szerinti megemelt kompenzáció mértékét, a Bátaszék belterület 1065/2 hrsz-ú ingatlanhoz kapcsolódó bérleti díj bevételt, a három nagyobb rendezvényre szánt összeg átcsoportosításából és a jubileumi testvértelepülési kapcsolatok ünneplésére biztosított 1.000.000 Ft összeg átvezetéséből eredő változásokat.

Kérjük a T. Képviselő-testületet, hogy a társaság 2022. évi üzleti tervének II. számú módosítását az A/2. határozati javaslattal fogadja el.

**A/2. H a t á r o z a t i j a v a s l a t :**

**Bátaszékért Marketing Nkft. 2022. évi üzleti terve II. számú módosításának elfogadására**

Bátaszék Város Önkormányzata Képviselő-testülete – a tulajdonosi jogkörében eljárva – a Bátaszékért Marketing Nkft. 2022. évre vonatkozó módosított üzleti tervét

a.) 56 198 000,- Ft tervezett bevétellel és

b.) 56 198 000,- Ft tervezett kiadással

elfogadja.

*Határidő*: 2022. szeptember 23.

*Felelős:* Kondriczné dr. Varga Erzsébet jegyző

 (a határozat megküldéséért)

*Határozatról értesül*: Bátaszékért Marketing Nkft.

Bátaszéki KÖH Pénzügyi Iroda

 irattár

1. **számú javaslat:**

Az 2. számú javaslat szerint - amely számszerűsíthetően a mellékelt excel táblázat „2. sz. javaslat” oszlopában látható – három nagyobb rendezvény: a Karácsonyváró, az Adventi forgatag és az Idősek napja rendezvény elmaradna. Emellett - a kevesebb program következtében - a közművelődési szakember/művelődésszervezővel megszüntetésre kerülhetne a munkajogviszony; továbbá az ügyvezető, médiaszerkesztő, adminisztrátor heti 40 órás munkaviszonya heti 30 órássá alakulhatna át 2022. október 1. napjától. A takarító munkakör eddig is napi 6 órásként került betöltésre.

Előzetes kalkulációk szerint az energiaár emelkedés következtében a Tájház és a Művelődési Ház gáz- és villamosenergia költségei megközelítőleg 2.169.000 Ft összeggel növelik majd a társaság kiadását.

A kulturális ágazatot érintő bérfejlesztés körében a tavalyi év végén a Nkft. sikeresen pályázott bértámogatásra, 2.364.000 Ft összegű bértámogatást kapott. Előfordulhat, hogy a létszámcsökkentés következtében arányos visszafizetési kötelezettsége keletkezhet az Nkft.-nek.

Ezen – nem kívánt - szorító intézkedések megtétele következtében – a korábbi 4.480.000 Ft helyett – **1.615.000 Ft kompenzációs összeg biztosítása lenne szükséges, amely az Nkft. betervezett közművelődési feladatainak ellátásához elengedhetetlenül szükséges** (ez az összeg magában foglalja a megnövekedett energiaárakat is).

A következő táblázatban 2022. január 1. napjától 2022. december 31. napja közötti időszakra vonatkozóan megjelölésre kerültek az egyes közfeladatokhoz szükséges kompenzáció mértéke: Áthúzva a Képviselő-testület által korábban elfogadásra került kompenzáció éves mértéke, mellette pedig az összeg, amelyre ténylegesen szükség van, hogy a közművelődési feladatok ellátásával kapcsolatosan felmerülő kiadások a 2. számú javaslat szerint fedezésre kerüljenek (átcsoportosításra is sor kerülne, továbbá az 1.000.000 Ft testvértelepülési programok megszervezésére nyújtott kompenzáció is átvezetésre kerülne)

|  |  |  |  |  |
| --- | --- | --- | --- | --- |
|   | Közfeladat megnevezése | A közfeladathoz kapcsolódó kompenzáció mértéke | A közfeladathoz kapcsolódó egyéb kiadások kompenzálása | **Kompenzáció összesen:** |
| 1. | Közművelődés- hagyományos közösségi kulturális értékek gondozása- feladatok ellátása | ~~25 613 000 Ft~~ 28 484 000 Ft | ~~7 319 000 Ft~~6 322 000 Ft | ~~32 932 000 Ft~~34 806 000 Ft |
| 2. | Múzeumi, kiállítási feladatok | ~~570 000 Ft~~1 311 000 Ft | 0 | ~~570 000 Ft~~1 311 000 Ft |
| 3. | Egyéb kiadói tevékenység | 3 711 000 Ft | 0 | 3 711 000 Ft |
|  | **Mindösszesen:** | **~~29 894 000 Ft~~****33 506 000 Ft** | **~~7 319 000 Ft~~****6 322 000 Ft** | **~~37 213 000 Ft~~****39 828 000 Ft** |

Amennyiben a T. Képviselő-testület a 2. számú javaslatot választja, kérjük, hogy a társaság 2022. évi közművelődési feladatainak ellátásához **további 1.615.000 Ft összegű kompenzációt biztosítson** az B/1. határozati javaslat elfogadásával:

**B/1. H a t á r o z a t i j a v a s l a t :**

**a Bátaszékért Marketing Nkft.-vel kötött közművelődési megállapodás X. számú módosításának jóváhagyására**

Bátaszék Város Önkormányzata Képviselő-testülete

1. a Bátaszékért Marketing Nonprofit Kft. 2022 évi közművelődési feladatinak ellátására további 1.615.000,- Ft kompenzációt biztosít az önkormányzat 2022. évi költségvetésében a VP. piac beruházás céltartalékban lévő kerete terhére;
2. korábban, a jubileumi testvértelepülési kapcsolatok ünneplésére - az önkormányzat 2022. évi költségvetés dologi kiadásainak terhére - biztosított 1.000.000 Ft összeget jelen közművelődési megállapodás módosításával adja át;
3. felhatalmazza a város polgármesterét a fenti kompenzációk összegével megemelt Közművelődéi megállapodás módosításának aláírására.

*Határidő:* 2022. szeptember 23.

*Felelős:* Dr. Bozsolik Róbert polgármester

(a módosítás aláírásáért)

 *Határozatról értesül:* Bátaszékért Marketing Nkft.

 Bátaszéki KÖH Pénzügyi Iroda

 irattár

Második alkalommal módosításra kerülő üzleti terv jelen előterjesztés mellékletét képezi. A módosítás tartalmazza: a Bornapok elmaradásával kapcsolatos bevételi és kiadási oldal csökkentéseket, a közművelődési megállapodás módosítása szerinti megemelt kompenzáció mértékét, a Bátaszék belterület 1065/2 hrsz-ú ingatlanhoz kapcsolódó bérleti díj bevételt, a három nagyobb rendezvényre szánt összeg átcsoportosításából eredő változásokat továbbá a dolgozók munkaviszonyát érintő döntésekből eredő átcsoportosításokat.

Kérjük a T. Képviselő-testületet, hogy - amennyiben jelen előterjesztés 2. számú javaslatát kívánják érvényesíteni – a társaság 2022. évi üzleti tervének II. számú módosítását az B/2. határozati javaslattal fogadja el.

**B/2. H a t á r o z a t i j a v a s l a t :**

**Bátaszékért Marketing Nkft. 2022. évi üzleti terve II. számú módosításának elfogadására**

Bátaszék Város Önkormányzata Képviselő-testülete – a tulajdonosi jogkörében eljárva – a Bátaszékért Marketing Nkft. 2022. évre vonatkozó módosított üzleti tervét

a.) 53 644 000,- Ft tervezett bevétellel és

b.) 53 644 000,- Ft tervezett kiadással

elfogadja.

*Határidő*: 2022. szeptember 23.

*Felelős:* Kondriczné dr. Varga Erzsébet jegyző

 (a határozat megküldéséért)

*Határozatról értesül*: Bátaszékért Marketing Nkft.

Bátaszéki KÖH Pénzügyi Iroda

 irattár